label_title: 2005-ös UEFA-bajnokok ligája-döntő
label_desc: A 2005-ös UEFA-bajnokok ligája-döntő az európai labdarúgó-klubcsapatok legrangosabb tornájának 13., jogelődjeivel együttvéve az 50. döntője volt, amely egyben a sorozat egyik legizgalmasabb és legdrámaibb fináléja volt, mely 2005. május 25-én került megrendezésre az isztambuli Atatürk Olimpiai Stadionban. A döntőben az olasz AC Milan és az angol Liverpool találkozott első alkalommal. A mérkőzést a Liverpool nyerte meg tizenegyespárbajban, 3–3-as állás után, melyet 3–0-s hátrányból hoztak vissza. Ez volt a vörösök ötödik győzelme, így megkapták a tiszteletbeli UEFA-jelvényt (amit az a csapat kaphat meg, aki háromszor egymás után vagy legalább ötször megnyerte a sorozatot) az európai mezük bal karjára.